CELEX: 
Language: lv
Date: 2022-03-14 00:00:00
Title: KOMISIJAS ĪSTENOŠANAS REGULA (ES) /.. ar ko groza Īstenošanas regulu (ES) 2015/1998, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā

KOMISIJAS ĪSTENOŠANAS REGULA (ES) …/..
            
            
               (14.3.2022)
            
            
               ar ko groza Īstenošanas regulu (ES) 2015/1998, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā
            
            
               (Dokuments attiecas uz EEZ)
            
            
               EIROPAS KOMISIJA,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes Regulu (EK) Nr. 300/2008 (2008. gada 11. marts) par kopīgiem noteikumiem civilās aviācijas drošības jomā un ar ko atceļ Regulu (EK) Nr. 2320/2002
                  1
                un jo īpaši tās 4. panta 3. punktu,
            
            
               tā kā:
            
            
               (1)Komisijas Regula (EK) Nr. 272/2009
                  2
                papildina kopīgos civilās aviācijas drošības pamatstandartus, kas izklāstīti Regulas (EK) Nr. 300/2008 pielikumā.
            
            
               (2)Ar Regulu (EK) Nr. 272/2009 Komisijai ir uzticēta trešo valstu drošības standartu līdzvērtības atzīšana saskaņā ar minētās regulas pielikuma E daļā noteiktajiem kritērijiem.
            
            
               (3)Komisijas Īstenošanas regulas (ES) 2015/1998
                  3
                pielikumā uzskaitītas trešās valstis, kuras atzīst par tādām, kas piemēro kopīgajiem civilās aviācijas drošības pamatstandartiem līdzvērtīgus drošības standartus.
            
            
               (4)Komisija ir pārliecinājusies, ka Serbijas Republika attiecībā uz Belgradas Nikola Tesla lidostu atbilst Regulas (EK) Nr. 272/2009 pielikuma E daļā izklāstītajiem kritērijiem attiecībā uz pasažieru un rokas bagāžas pārbaudi, reģistrētās bagāžas, kravas un pasta pārbaudi un gaisa kuģu drošību.
            
            
               (5)Komisija ir pārliecinājusies, ka Izraēlas Valsts attiecībā uz Ben Gurion starptautisko lidostu atbilst Regulas (EK) Nr. 272/2009 pielikuma E daļā noteiktajiem kritērijiem, kuri attiecas uz gaisa kuģu drošību un pasažieru un rokas bagāžas pārbaudēm.
            
            
               (6)Komisijas Īstenošanas regulā (ES) 2020/111
                  4
               , ar ko groza Īstenošanas regulu (ES) 2015/1998, attiecīgajos pielikumos, kuros uzskaitītas trešās valstis, par kurām atzīts, ka tās piemēro drošības standartus, kas līdzvērtīgi kopīgajiem pamatstandartiem, iekļauta gan Serbijas Republika attiecībā uz Belgradas Nikola Tesla lidostu, gan Izraēlas Valsts attiecībā uz Ben Gurion starptautisko lidostu.
            
            
               (7)Ar Komisijas Īstenošanas regulu (ES) 2019/413
                  5
               , ar ko groza Īstenošanas regulu (ES) 2015/1998, tika atzīts, ka Lielbritānijas un Ziemeļīrijas Apvienotā Karaliste piemēro drošības standartus, kas ir līdzvērtīgi kopīgajiem pamatstandartiem. Minētās regulas pielikums cita starpā ietvēra visa 3.B, 4.B, 5.A un 6.F papildinājuma satura aizstāšanu ar jauniem papildinājumiem, kas ietver arī Lielbritānijas un Ziemeļīrijas Apvienoto Karalisti.
            
            
               (8)Komisijas Īstenošanas regulas (ES) 2019/413 piemērošanas sākums tika noteikts 3. pantā, proti, datums, kas seko dienai, no kuras saskaņā ar Līguma par Eiropas Savienību 50. panta 3. punktu Līgumi vairs nebūs piemērojami Lielbritānijas un Ziemeļīrijas Apvienotajai Karalistei un tās teritorijā. Tā kā Īstenošanas regulu (ES) 2019/413 sāka piemērot novēloti 2021. gada 1. janvārī, no minētās dienas tika aizstāts 3.B, 4.B, 5.A un 6.F papildinājums ar papildinājumiem, kuros ir saraksti, kas neatspoguļo grozījumus, kuri notikuši pēc Īstenošanas regulas (ES) 2019/413 pieņemšanas, proti, tie, kas ieviesti ar Īstenošanas regulu (ES) 2020/111. 
            
            
               (9)Tāpēc ir jāatjauno pareizie to trešo valstu saraksti, kuras atzītas par tādām, kuras piemēro drošības standartus, kas līdzvērtīgi kopīgajiem pamatstandartiem, pievienojot tās trešās valstis, kuras tika pievienotas ar Īstenošanas regulu (ES) 2020/111.
            
            
               (10)Ar Komisijas Īstenošanas regulu (ES) 2021/255
                  6
               , ar ko groza Īstenošanas regulu (ES) 2015/1998, tika ieviests jauns ceļvedis 3. standarta sprāgstvielu detektorsistēmu (EDS) uzstādīšanas pakāpeniskai pabeigšanai reģistrētās bagāžas pārbaudei Eiropas lidostās, pievienojot nepieciešamo elastību Covid-19 pandēmijas dēļ. Izstrādājot šādu ceļvedi, līdzīgs papildu elastīgums no 2021. gada 1. septembra kļūdas dēļ netika piešķirts operatoriem, kuri kravas un pasta pārbaudei joprojām izmanto 2. standarta EDS iekārtas. Būtu jādod iespēja attiecīgajām iestādēm atļaut pamatoti paplašināt 2. standarta EDS izmantošanu, attiecinot to arī uz operatoriem, kas iesaistīti kravas un pasta pārbaudēs.
            
            
               (11)Pieredze, kas gūta, īstenojot Īstenošanas regulu (ES) 2015/1998, liecina, ka ir vajadzīgi daži grozījumi dažu kopīgu pamatstandartu īstenošanas kārtībā attiecīgi ES aviācijas drošības vērtētāju jomā un pakāpeniski jāatceļ viena rakursa rentgena iekārtas. Attiecīgie pielikuma noteikumi ir jāpielāgo, lai uzlabotu juridisko skaidrību, standartizētu tiesību aktu vienotu interpretāciju un vēl vairāk nodrošinātu kopīgo pamatstandartu vislabāko īstenošanu aviācijas drošības jomā.
            
         
         
            
               (12)Tādēļ Īstenošanas regula (ES) 2015/1998 būtu attiecīgi jāgroza.
            
            
               (13)Šajā regulā paredzētie pasākumi ir saskaņā ar Regulas (EK) Nr. 300/2008 19. pantā minētās komitejas atzinumu,
            
            
               IR PIEŅĒMUSI ŠO REGULU.
            
            
               1. pants
            
            
               Īstenošanas regulas (ES) 2015/1998 pielikumu groza saskaņā ar šīs regulas pielikumu.
            
            
               2. pants
            
            
               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī. 
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē, 14.3.2022
            
            
               
                     Komisijas vārdā —
               
               
                     priekšsēdētāja
                     Ursula VON DER LEYEN
               
            
         
         
            
                  
                     (1)
                  
                        OV L 97, 9.4.2008., 72. lpp. 
               
               
                  
                     (2)
                  
                        Komisijas Regula (EK) Nr. 272/2009 (2009. gada 2. aprīlis), ar ko papildina vispārējos civilās aviācijas drošības pamatstandartus, kas izklāstīti Eiropas Parlamenta un Padomes Regulas (EK) Nr. 300/2008 pielikumā (OV L 91, 3.4.2009., 7. lpp.).
               
               
                  
                     (3)
                  
                        Komisijas Īstenošanas regula (ES) 2015/1998 (2015. gada 5. novembris), ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā (OV L 299, 14.11.2015., 1. lpp.).
               
               
                  
                     (4)
                  
                        Komisijas Īstenošanas Regula (ES) 2020/111 (2020. gada 13. janvāris), ar ko attiecībā uz civilās aviācijas drošības iekārtu apstiprināšanu, kā arī attiecībā uz trešām valstīm, kuras atzīst par tādām, kas piemēro kopīgajiem civilās aviācijas drošības pamatstandartiem līdzvērtīgus drošības standartus, groza Īstenošanas regulu (ES) 2015/1998 (OV L 21, 27.1.2020., 1. lpp.).
               
               
                  
                     (5)
                  
                        Komisijas Īstenošanas regula (ES) 2019/413 (2019. gada 14. marts), ar ko attiecībā uz trešām valstīm, kuras atzīst par tādām, kas piemēro drošības standartus, kuri ir līdzvērtīgi kopīgajiem pamatstandartiem aviācijas drošības jomā, groza Regulu (ES) 2015/1998 (OV L 73, 15.3.2019., 98. lpp.).
               
               
                  
                     (6)
                  
                        Komisijas Īstenošanas regula (ES) 2021/255 (2022. gada 18. februāris), ar kuru groza Īstenošanas regulu (ES) 2015/1998, ar ko nosaka sīki izstrādātus pasākumus kopīgu pamatstandartu īstenošanai aviācijas drošības jomā (OV L 58, 19.2.2021., 23. lpp.).
               
            
      
    ---documentbreak--- 
      
         
         
            
               PIELIKUMS 
            
            
               Pielikumu groza šādi.
            
            
               (1)Pielikuma 3. nodaļas 3.B papildinājumā ietverto sarakstu groza šādi:
            
            
               (a)aiz ieraksta par Melnkalni iekļauj šādu ierakstu:
            
            
               “Serbijas Republika attiecībā uz Belgradas Nikola Tesla lidostu”;
            
            
               (b)aiz ieraksta par Singapūras Republiku attiecībā uz Singapore Changi lidostu iekļauj šādu ierakstu:
            
            
               “Izraēlas Valsts attiecībā uz Ben Gurion starptautisko lidostu”; 
            
            
               (2)pielikuma 4. nodaļas 4.B papildinājumā ietverto sarakstu groza šādi:
            
            
               (a)aiz ieraksta par Melnkalni iekļauj šādu ierakstu:
            
            
               “Serbijas Republika attiecībā uz Belgradas Nikola Tesla lidostu”;
            
            
               (b)aiz ieraksta par Singapūras Republiku attiecībā uz Singapore Changi lidostu iekļauj šādu ierakstu:
            
            
               “Izraēlas Valsts attiecībā uz Ben Gurion starptautisko lidostu”; 
            
            
               (3)pielikuma 5. nodaļas 5.A papildinājumā ietvertajā sarakstā aiz ieraksta par Melnkalni iekļauj šādu ierakstu:
            
            
               “Serbijas Republika attiecībā uz Belgradas Nikola Tesla lidostu”;
            
            
               (4)pielikuma 6. nodaļas 6.F papildinājumā ietvertajā 6.Fi sarakstā aiz ieraksta par Melnkalni iekļauj šādu ierakstu:
            
            
               “Serbijas Republika”;
            
            
               (5)pielikuma 11.6.4.1. punkta c) apakšpunktu aizstāj ar šādu:
            
            
               “c) tas nedrīkst veikt ES aviācijas drošības novērtēšanu, ja tam ir aviācijas drošības vērtētāja statuss saskaņā ar līdzvērtīgu shēmu, kas ir spēkā trešā valstī vai starptautiskā organizācijā, ja vien trešā valsts vai starptautiskā organizācija savā sistēmā nepiešķir abpusējas iespējas ES aviācijas drošības vērtētājiem.”;
            
            
               (6)pielikuma 12.3.1. punktu aizstāj ar šādu:
            
         
         
            
               “12.3.1. Visām iekārtām, kuras uzstādītas, vēlākais, no 2023. gada 1. janvāra un kuras Savienībā izmanto, lai pārbaudītu kravu un pastu, kā arī gaisa pārvadātāja pastu un gaisa pārvadātāja materiālus, kam piemēro drošības kontroli saskaņā ar 6. nodaļu, jābūt vairākrakursu iekārtām.
            
            
               Pilnvarotā iestāde objektīvu iemeslu dēļ var atļaut izmantot viena rakursa rentgena iekārtas, kas uzstādītas pirms 2023. gada 1. janvāra, līdz šādiem datumiem:
            
            
               (a)viena rakursa rentgena iekārtas, kas uzstādītas pirms 2016. gada 1. janvāra, – vēlākais, līdz 2025. gada 31. decembrim;
            
            
               (b)viena rakursa rentgena iekārtas, kas uzstādītas no 2016. gada 1. janvāra, – uz laiku, kas nepārsniedz 10 gadus no uzstādīšanas dienas, vai, vēlākais, līdz 2027. gada 31. decembrim, atkarībā no tā, kurš termiņš iestājas drīzāk.
            
            
               Ja pilnvarotā iestāde piemēro otrās daļas noteikumus, tā attiecīgi informē Komisiju.”;
            
            
               (7)pielikuma 12.4.2.4. punktā aiz tabulas pievieno šādu teikumu:
            
            
               “Turklāt pilnvarotā iestāde, vēlākais, līdz 2022. gada 1. septembrim var atļaut izmantot 2. standarta EDS, lai pārbaudītu kravu un pastu, kā arī gaisa pārvadātāju pastu un gaisa pārvadātāju materiālus, kam piemēro drošības kontroli saskaņā ar 6. nodaļu.”.